9. ΝΟΜΟΘΕΤ. ΔΙΑΤΑΓΜΑ υπ’ αριθ. 641 της 27/29 Απρ. 1948 Περί χορηγήσεως αδειών οδηγών αυτοκινήτων και τροποποιήσεως και συμπληρώσεως του Α.Ν. 1086/46 κλπ. Άρθρ.1.-Κυρούνται αι μέχρι της ενάρξεως της ισχύος του παρόντος χορηγηθείσαι υπό του Υπουργού των Μεταφορών παρατάσεις της προθεσμίας υποβολής δικαιολογητικών ή συμπληρώσεως ελλιπών τοιούτων ως και αι οπωσδήποτε γενόμεναι εγκρίσεις συμπληρώσεως δικαιολογητικών υποψηφίων οδηγών αυτοκινήτων υποβαλόντων αιτήσεις εντός της υπό του άρθρ. 9 του Ν.Δ. 86/46 τασσομένης προθεσμίας. Άρθρ.2.1-4. (Προσωρινής ισχύος). 5.Επίσης χορηγούνται άδειαι οδηγών αυτοκινήτων εις τα άρρενα τέκνα οδηγών αυτοκινήτων. Η εξακρίβωσις της επαγγελματικότητος του αιτούντος την έκδοσιν επαγγελματικής αδείας ικανότητος οδηγού αυτοκινήτων θα αποδεικνύεται α)δια βεβαιώσεως του Ταμείου Συντάξεων Αυτοκινητιστών και β)της βεβαιώσεως της Ομοσπονδίας Υπαλλήλων οδηγών αυτοκινητιστών Ελλάδος. Σελ. 216(α) ΝΗ-74 Άρθρ.3.-1.Ανάπηροι πολέμου, μη αρτιμελείς κατά τα άκρα, δύνανται να τύχωσιν ειδικής ερασιτεχνικής αδείας οδηγού αυτοκινήτου οχήματος, εφ’ όσον το παρ’ αυτών χρησιμοποιούμενον όχημα είναι ειδικής κατασκευής ανεγνωρισμένων εργοστασίων κατασκευής αυτοκινήτων οχημάτων και επιτρέπει, δι’ ειδικών χειρισμών, την ασφαλή οδήγησιν αυτού. 2.Αι άδεια αύται χορηγούνται μετά προηγουμένην ιατρικήν εξέτασιν του υποψηφίου οδηγού παρά της αρμοδίας ιατρικής επιτροπής και την εν οδηγήσει δοκιμασίαν αυτού, αφορώσι δε αποκλειστικώς και μόνον εις το ειδικής, κατά τα ανωτέρω, κατασκευής, αυτοκίνητον όχημα κατονομαζόμενον εν τη εκδοθησομένην αδεία. Άρθρ.4.-(Αφορά επέκτασιν του τέλους του άρθρ. 24 παρ. 1 Α.Ν. 1086/1946, καταργηθέντος ήδη). 1.Ε.β.9 ΄Αδειες οδηγών αυτοκινήτων Άρθρ.5.-(Τροποποιείται το άρθρ. 4 του Ν.Δ. 86/1946). Άρθρ.6.-1.Επαγγελματίαι αυτοκινητισταί, ή κληρονόμοι αυτών ιδιοκτήται αυτοκινήτων δημοσίας χρήσεως, ή ιδιοκτήται επιχειρήσεων κοινής ωφελείας ων τα αυτοκίνητα κατεστράφησαν ή ήθελον καταστραφή εκ προσκρούσεως επί νάρκης ή ένεκα λόγων συναφών προς τον κατά των αναρχικών συμμοριών αγώνα δικαιούνται να τύχωσιν αντικαταστάσεως του ούτω καταστραφέντος αυτ/του των, εφ’ όσον βεβαιούται εξ επισήμων εγγράφων στρατιωτικών ή αστυνομικών αρχών, ότι η καταστροφή προήλθεν εκ τινος των ανωτέρω αιτίων, ο δε οδηγός ή ιδιοκτήτης του καταστραφέντος αυτοκινήτου συνεμορφώθη προς τας οδηγίας και τους επιβληθέντας παρά των Αρχών κανονισμούς πορείας. 2.Προς αντικατάστασιν των ούτω καταστρεφομένων αυτοκινήτων το Ελληνικόν Κράτος παραχωρεί εις τον ζημιωθέντα ιδιοκτήτην ατομικώς έτερον αυτοκίνητον εκ των, παρ’ αυτού ή του Ο.Δ.Ι.Σ.Υ. ή της Υ.Ε.Χ.Α. ή της Κοινοπραξίας Μετοχικών Ταμείων ή άλλων οργανισμών υπαγομένων εις αυτό, κατεχομένων και διαθεσίμων τοιούτων, της αξίας αυτού εξοφλουμένης εις δέκα τριμηνιαίας δόσεις προκειμένου δε περί επιτάκτων, δωρεάν. Η παραχώρησις αύτη γίνεται δια κοινής αποφάσεως των Υπουργών Οικονομικών και Μεταφορών. 3.Ιδιωτικά αυτοκίνητα τελούντα εν επιτάξει παρά στρατιωτικών ή πολιτικών υπηρεσιών ή εκτελούντα υποχρεωτικώς δρομολόγιον διατεταγμένον παρά Στρατιωτικών ή Αστυνομικών αρχών και καταστρεφόμενα κατά τα εν παρ. 1 οριζόμενα αντικαθίστανται υπό του Ελληνικού Κράτους δι’ αυτοκινήτων καθοριζομένων εν τη παρ. 2 του παρόντος άρθρου άνευ καταβολής τιμήματος. 4.Ομοίως δια κοινής αποφάσεως των Υπουργών Οικονομικών και Μεταφορών θέλουσι καθορισθή ο τρόπος και οι όροι αποδόσεως εις το Δημόσιον ή εις τους Οργανισμούς των ούτω αντικαθιστωμένων αυτοκινήτων ή των υπολειμμάτων ή εξαρτημάτων αυτών, ή της εκποιήσεως τούτων δια λογαριασμόν του Δημοσίου ή των Οργανισμών τούτων ή της παραμονής τούτων εις χείρας των ιδιοκτητών αυτών προς χρησιμοποίησιν των ανταλλακτικών των εξαρτημάτων αυτών, το καταβλητέον ποσόν παρά των ιδιοκτητών των   καταστραφέντων αυτοκινήτων δια την προ της καταστροφής χρήσιν, αυτών αναλόγως του χρόνου της χρησιμοποιήσεώς των, τα της απαλλαγής αυτών από της περαιτέρω υποχρεώσεως αποπληρωμής τούτων και πάσα σχετική λεπτομέρεια. 5.Εφ’ όσον εις την περίπτωσιν της παρ. 1 του παρόντος ιδιοκτήται ήσαν ιδιώται ή συνεταιρισμοί οφείλοντες υπόλοιπον δόσεων παραχωρηθέντων εις αυτούς υπό του Δημοσίου αυτοκινήτων, οι παθόντες ιδιοκτήται δικαιούνται κατ’ επιλογήν των είτε εις παραχώρησιν νέου αυτοκινήτου κατ’ εφαρμογήν της παρ. 1 είτε να τύχουν αναστολής εξοφλήσεως των ληξιπροθέσμων δόσεων μέχρι λήξεως της ανωμάλου καταστάσεως. Άρθρ.7.-1.Ουδείς φόρος, ουδέν τέλος και ουδεμία γενικώς επιβάρυνσις ή και φορολογία επί της τιμής των εισιτηρίων και κομίστρων εν γένει επιβάλλεται υπό Δήμου ή Κοινότητος επί αυτοκινήτων δημοσίας χρήσεως ή επί των εκμεταλλευομένων αυτά ένεκα του αυτοκινήτου των άνευ εγκρίσεως του Υπουργού Μεταφορών μετά σύμφωνον γνώμην του Συμβουλίου Αυτοκινήτων. 2.Αναστέλλεται η είσπραξις παντός επιβληθέντος ήδη τέλους, φόρου κλπ. περί ων η προηγουμένη παράγραφος, μέχρι της υπό του Υπουργού Μεταφορών εγκρίσεώς των. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 